San Tomas (Gasteiz)

San Tomas Gasteizko ekialdean XXI. mendearen hasieran eraikitako auzoetako bat da, 2000. urteko Gasteizko Hiri Antolamenduko Plan Nagusian Salburua deitu zen hiri-hedapenaren barrukoa. Salburuarekin egiten du muga iparraldean, Ibaialderekin ekialdean, Izarrarekin hegoaldean eta Santa Luzia auzoarekin mendebaldean.

Auzoaren eraikitze-lanak 2005ean hasi ziren eta lehen etxebizitzak 2007an eman zituzten. Auzoa Ekialdeko parkea deritzon parke handi baten inguruan egituratuta dago. Hiriaren erdialderantz, Santa Luzia auzoaren mugan eta Astronomoen futbol-zelaiaren ondoan, familia bakarreko etxebizitzez osaturik dago; ekialdean eta hegoaldean 10-12 solairutako etxebizitza-blokeak ditu.

Kalerik garrantzitsuenak 
 Budapest etorbidea
 Praga etorbidea

Ikus, gainera 
 Salburua

Kanpo estekak 

  Auzoari buruzko informazioa Gasteizko udalaren webgunean. 2011/06/20an kontsultatua.

San Tomas (Gasteiz)